als_Latn dik_Latn sag_Latn
A ekziston ndonjë paralajmërim rreth Muhamedit në Tevrat?
Al A'raf 7:157
"Që pranojnë të dërguarin (Muhammedin), Pejgamberin arab, (që nuk shkruan as nuk lexon), të cilin e gjejnë të cilësuar (të përshkruar me virtytet e tij), te ata në Tevrat dhe në Inxhil..."
Al Saff 61:6
"...Isai, biri i Merjemes tha: “O beni israilë, unë jam i dërguar i All-llahut te ju, jam vërtetues i Tevratit që ishte para meje dhe jam përgëzues për një të dërguar që do të vijë pas meje, emri i të cilit është Ahmed..."
Përkthimi Kuranor marrë nga Sherif Ahmeti
A ka paralajmërim të Muhamedit në Tevrat?
Krahasim: Cili është profeti si Moisiu?
Kontrast: Profeti nuk mund të jetë Muhamedi
Konsiderim: Ky profet duhet të jetë Jezusi
Përfundimi: Pa një paralajmërim, ku qëndron autoriteti i Muhamedit?
A ka paralajmërim të Muhamedit në Tevrat?
A ka paralajmërime që lidhen me Muhamedin jashtë Kuranit? A është përmendur ndonjëherë nga shkrimet e mëparshme hebraike dhe të krishtera rreth ardhjes së tij? Disa myslimanë besojnë se në Tevrat ka referencë në lidhje me profecinë për të cilën Kurani flet në suren 7:157 dhe 61:6 që kanë të bëjnë me Muhamedin.
"Unë (Perëndia) do të nxjerr për ta një profet (si Moisiu) nga gjiri i vëllezërve të tyre dhe do të vë në gojën e tij fjalët e mia, dhe ai do t`u thotë atyre të gjitha ato që unë do t`i urdhëroj. (Ligji i Përtërirë 18:18)
Krahasim: Cili është profeti si Moisiu?
Qëllimi ynë këtu është të mësojmë cilat janë provat të cilat mbështesin pohimin e myslimanëve se bëhet fjalë për Muhamedin kur thuhet “një profet si ty [Moisi]”. Kush duhet të jetë profeti të cilit i referohet në këto vargje – Muhamedi apo Jezusi, Mesia i premtuar?
Në mënyrë që të mbështesin pohimin e tyre, apologjistët mysliman janë përpjekur të krahasojnë kriteret e Moisiut dhe Muhamedit, duke thënë se të dy ishin të martuar dhe se kishin fëmijë, të dy udhëhoqën beteja, të dy ishin udhëheqës, etj. Por ata kanë dështuar të analizojnë se çdo profet mund të pohojë shume paralelizma të tilla për veten e tij. Një metodë më e dobishme do të ishte identifikimi i atyre atributeve që Moisiu përmbushi të cilat ishin unike për shërbesën e tij dhe që domosdoshmërish do të ishin unike ndaj atij që do të ishte “ një profet si ty (Moisi)”.
Konsideroni këto nëntë krahasime:
Kontrast: Profeti nuk mund të jetë Muhamedi
A mund të themi se Muhamedi është i premtuari, ky “profet si Moisiu”? Nga ajo që sa lexuam ne pamë se Muhamedi nuk ishte i lindur sipas linjës profetike të Moisiut, nuk kishte marrëdhënie personale me Perëndinë, nuk u vendos prej autoritetit të Perëndisë sikurse ishin Moisiu dhe Jezusi.
Me e rëndësishme akoma, misioni i Muhamedit nuk ishte fare si ai i Moisiut dhe Jezusit sepse ishte Moisiu dhe Jezusi të cilët ofruan veten e tyre si një sakrificë për mëkatet e njerëzve të tyre (Eksodi 32:30-32; Ligji i Përtërirë 34:10-12; Mateu 26:28).
Me tepër kuptimplotë megjithatë, është fakti se duke filluar me Moisiun dhe duke përfunduar me Jezusin, rrodhën mënyrat e faljes dhe të pajtimit me Perëndinë (Levitiku 4:2; 6:24,25; 14;13 dhe Hebrenjve 19:22). Ky është kriteri i vërtetë për një “profet si ty (Moisi)”. Shumë profetë mund të pohojnë se janë si Moisiu nga këndvështrimi i arsyetimit njerëzor. Vetëm një mund të shpall se është si Moisiu nga këndvështrimi i arsyetimit të Perëndisë. Dëshira e Tij për të shpëtuar njerëzimin që Moisiu e filloi duke i nxjerrë fëmijët e Izraelit nga robëria e Egjiptit dhe të cilën Jezusi përfundimisht e përmbushi duke i nxjerrë të gjithë besimtarët nga robëria e mëkatit 2.000 vjet më parë.
Konsiderim: Ky profet duhet të jetë Jezusi
Muhamedi kurrë nuk mund të paralelizojë aspektet themelore dhe unike të shërbesës së Moisiut mbi tokë sikurse mundet Jezusi. Ata që ecën përkrah Jezusit dhe që e datojnë Muhamedin afërsisht 700 vjet arritën të njëjtin konkluzion. Konsideroni dëshmitë e mëposhtme nga Gjoni dhe Luka:
- Gjoni 1:45 " E gjetëm atë, për të cilin shkroi Moisiu në ligj...."
- Gjoni 5:46 " Sepse në qoftëse ju do t`i kishit besuar Moisiut, do të më besonit edhe mua[Jezusit], sepse ai ka shkruar për mua".
- Gjoni 6:14 "Me të vërtetë ky është profeti[Jezusi], që duhet të vijë në botë" .
- Veprat 3:22 "Vetë Moisiu, në fakt, u tha etërve: "Zoti, Perëndia juaj do të ngjallë për ju një profet si unë nga mesi i vëllezërve tuaj; ....'" (këtu mesi i vëllezërve tuaj = bijtë e Izraelit)
Përfundimi: Pa një paralajmërim, ku qëndron autoriteti i Muhamedit?
Për të provuar që Muhamedi ishte një profet i vërtetë, Kurani pretendoi se në Tevrat dhe Ingjill mund të gjendeshin paralajmërime që lidhen me të (sura 7:157 dhe 61:6). Por ne nuk gjejmë asnjë nga këto profeci as në Tevrat dhe as në Ingjill (p.sh. Gjoni 16:7). Çfarë na tregon kjo në lidhje me autoritetin e Muhamedit?
Në zemër të argumentit për një mysliman është dëshira për gjetur çdo paralajmërim të jashtëm për ardhjen e Muhamedit në Tevrat dhe Ingjill sikurse i referohet tek sura 7:157. Pa të i vetmi kriter për autoritetin e Muhamedit është Kurani dhe i vetmi autoritet për Kuranin është Muhamedi. Ky është një arsyetim qarkor, i cili nuk është një argument studimor i vlefshëm. Meqenëse asnjë evidencë në lidhje me ndonjë parashikim të Moisiut për Muhamedin nuk ekziston në Tevrat, kjo përbën një problem për myslimanët të cilët duhet të krijojnë kritere të jashtme për autenticitetin e profetit të tyre. Pa të, Muhamedi nuk ka evidence të jashtme të cilat provojnë profetërinë e tij.
Për më tepër, vetë Kurani pohon (sura 29:27)se profetëria i takon vetëm linjës së Isakut dhe Jakobit, ku Muhamedi nuk bën pjesë. Si rrjedhojë e kësaj, autoriteti për besim i më shumë se një miliard myslimanëve varet në një dëshmi të vetme të një njeri të zakonshëm. Ky njeri i vetmuar pranoi mungesën e pushtetit(sura 20:49) dhe mëkatshmërinë (sura 40:55) në kontrast me shpalljen e Jezusit se ishte i plotë pushtetshëm (Mateu 28:18) dhe pas asnjë mëkat (1 Pjetri 2:22).
Teksa lexoni këto vargje dhe merrni në konsideratë atë çfarë është thënë, edhe ju gjithashtu duhet të vini në një përfundim. Duke u bazuar në evidencat para jush, duhet të vendosni se kush është personi për të cilin flitet në Tevrat, Ligji i Përtërirë 18:18: Muhamedi apo Jezusi.
Kjo pamlfletë është përmbledhur nga njëgrup jo-denominacional i të krishterëve ungjillorë që merren me dialogun myslimano-krishter.
Përktheu: Luka
Artikulli në gjuhën angleze: Is there a prediction of Muhammad in the Taurat?
Përgjigje Islamit faqja kryesore
als_Latn fur_Latn als_Latn mlt_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn